અત્યારે તમારા મનમાં પ્રોફેશનલ મોરચે નવા નવા લોકો સાથે ઓળખાણ વધારવાની તેમજ તેમની સાથેના સંબંધોનો કામકાજમાં કેવી રીતે લાભ લેવો તેની યોજના બની રહી છે. આથી જ શરૂઆતમાં નવા નવા લોકો સાથે સંપર્ક કરશો. તમારા વિચારો સકારત્મક રહેશે. ક્યાંય ફરવા માટે જવાનો કાર્યક્રમ પણ બની શકે છે. આપની રૂચિ ભૌતિક વસ્તુ તરફ રહેશે. તા 1,2 અને 3 દરમિયાન આઠમાં સ્થાનમાં ચંદ્ર હોવાથી કોઈ અશુભ સમાચાર મળે અથવા માનસિક વ્યાકુળતા ઘણી વધારે રહેવાથી પોતાની આસપાસનો માહોલ પણ નકારાત્મક લાગી શકે છે. આપની સાથે કોઈ વિશ્વાસઘાત થઇ શકે છે. કોઈ અંગત વ્યક્તિ સાથે બોલચાલ થઇ શકે છે. મિત્રો અને સહયોગી ખરા સમયે દગો કરશે. કોઈ પણ દસ્તાવેજ ચકાસીને સહી કરવી. વાતાવરણમાં ફેરફારના કારણે થતી બીમારીથી સાવધ રહેવું. તા 4 અને 5 દરમિયાન સરકારી કાર્ય સમયસર પુરા થશે. કોર્ટ-કચેરીના કાર્યોમાં સફળતા મળશે. મિત્રો અને સહયોગીના સંબંધ સારા થશે. પોતાના વ્યક્તિગત વિકાસમાં બદલાવ આવશે. અનુભવથી આપના વ્યક્તિત્વનું ઘડતર થશે. તા 6ના રોજ વ્યવસાયમાં આપની સફળતાનો ગ્રાફ ઉપર જશે. આત્મવિશ્વાસમાં વધારો થશે આપના દ્વારા કરેલા કાર્યોની લોકો પ્રસંશા કરશે.